Offred beskriver livet hennes, fra og med hennes tredje oppdrag som tjenestepike for en Kommandør. Ispedd hennes nåværende opplevelser, er tilbakeblikk fra livet hennes før og under begynnelsen av revolusjonen, inkludert hennes mislykkede forsøk på å stikke av til Canada med ektemannen og barnet, hennes indoktrinering til livet som en tjenestepike av tantene, og flukten til venninnen Moira fra indoktrineringsanlegget. I sitt nye hjem blir Offred dårlig behandlet av kommandantens kone, Serena Joy, en tidligere kristen medie-personlighet. Til Offreds overraskelse ber kommandanten om å se henne utenfor "Seremonien" som er et re-produktivt ritual som er obligatorisk for tjenerinner (gjennomført i nærvær av konene) og ment å resultere i unnfangelse. Kommandantens forespørsel om å møte Offred i biblioteket er en ulovlig aktivitet i Gilead, men de møtes likevel. De spiller stort sett Scrabble, og Offred har lov til å be ham om tjenester - enten informasjon eller materielle gaver.